section_heading: Gospodarstvo
paragraph_text: Ukupni BDP cijele Afrike iznosi 1.635 bilijuna $. Stopa godišnjeg rasta BDP-a iznosi 0,74&nbsp;%. Također, BDP po glavi stanovnika vrlo je nizak. Prosječan BDP po glavi stanovnika iznosi 1,968$. Od dvadeset najsiromašnijih zemalja svijeta s BDP-om manjim od 300$, osamnaest ih se nalazi u Africi. Najsiromašniji su Burundi, DR Kongo i Liberija s BDP-om od oko 100$. Većina afričkih zemalja, pogotovo onih južno od Sahare, bilježi tijekom posljednjih tridesetak godina drastičan pad narodnog dohotka. 50&nbsp;% Afrikanaca zarađuje manje od 1 $ dnevno. Nabogatija država Afrike je Mauricijus, s BDP-om po glavi stanovnika od 12 800 $, slijede Južna Afrika (10 000 $), Bocvana (8 500 $), Sejšeli (7 800 $), Namibija (6 900$), Tunis (6 800 $) itd. Afrika danas proizvodi oko 28&nbsp;% svjetske proizvodnje kakaa, 25&nbsp;% kave, 56&nbsp;% uljane palme, 60&nbsp;% sisala, 11&nbsp;% pamuka i 6&nbsp;% prirodnog kaučuka. Afrika je također bogata šumama – 23&nbsp;% kontinenta prekrivaju šume (12&nbsp;% svjetskih zaliha drvne mase).